stanford-oval/wikipedia huggingface dataset:
Basel (täsmennyssivu)

Basel tarkoittaa muun muassa seuraavaa:
Basel, kaupunki Sveitsissä
Baselin hiippakunta (999–1802), historiallinen hiippakunta nykyisen Sveitsin, Saksan ja Ranskan alueella
Baselin hiippakunta, katolinen hiippakunta Sveitsissä
Baselin kantoni, entinen kantoni Sveitsissä
Basel-Landschaft, kantoni Sveitsissä
Basel-Stadt, kantoni Sveitsissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Basel”, voi hakea sivunnimihaulla, laajalla sivunnimihaulla tai tekstihaulla.
Baselin kyyhky

Käyttämätön Baselin kyyhky
Baselin kyyhky on Sveitsissä Basel-Stadtin kantonissa 1. heinäkuuta 1845 julkaistu postimerkki. Se oli maailman ensimmäinen kolmivärinen postimerkki ja ainoa kantonin julkaisema merkki.
Vuonna 1843 Baselin postimestari Johannes Bernoulli ehdotti postimerkin julkaisemista ja ehdotus hyväksyttiin tammikuussa 1844. Ensimmäinen merkki julkaistiin kuitenkin vasta seuraavan vuoden heinäkuussa. Samalla päätettiin, että kaupungin sisällä postimaksu oli 2,5 rappenia aina 15,5 grammaan asti ja rajojen ulkopuolelle 5 rappenia.
2,5 rappenin arvoisen Baselin kyyhky -merkin suunnitteli arkkitehti Melchior Berri, ja siinä on kuvattuna kirjettä nokassaan kantava valkoinen kyyhky. Ylhäällä keskellä on kuvattuna Baselin vaakunan piispansauva. Merkki kaiverrettiin ja painettiin frankfurtilaisessa H.B. Krebsissä paksulle keltavalkoiselle paperille. Yhdellä arkilla oli viisi kahdeksan merkin riviä. Merkin värit ovat musta, karmiininpunainen ja sininen.
Muiden Sveitsin kantonien tapaan Baselin kyyhky ei saavuttanut yleisön suosiota ja se vedettiin pois käytöstä joulukuussa 1848 ja Basel ei enää sen jälkeen julkaissut omia merkkejä. Viimeaikaisten tutkimusten perusteella merkkejä painettiin kaikkiaan 41 480 kappaletta.
Barry O’Meara

| Barry Edward O'Meara |
| --- | --- |
 Barry Edward O'Meara kädessään kirja Napoleon In Exile: or, A voice from St. Helena
Henkilötiedot
Syntynyt: 1770
Kuollut: 1836 (65–66 vuotta)
Kansalaisuus:  Irlanti
Ammatti:  lääkäri
Muut tiedot
Merkittävät teokset: Napoleon In Exile: or, A voice from St. Helena
Barry Edward O'Meara (1770–1836) oli irlantilainen lääkäri. Hän oli lääkärinä HMS Bellerophon -laivalla, jolla Napoleon 1815 vietiin Englantiin. Hän oli sitten Napoleonin lääkärinä Saint Helenan saarella, mutta kun hän ei mukautunut saaren kuvernöörin, Napoleonin valvojana toimineen Hudson Lowen vaatimuksiin, hänen oli 1818 luovuttava tehtävästä. Hän moitti useissa kirjoituksissa tapaa, jolla Hudson Lowe kohteli Napoleonia. Hän julkaisi Napoleonin kanssa käymänsä keskustelut nimellä Napoleon In Exile: or, A voice from St. Helena 1822.
Arenacin piirikunta

Arenacin piirikunta (engl. Arenac County) on Yhdysvaltojen Michiganin osavaltiossa sijaitseva piirikunta. Sen väkiluku oli 15 002 vuonna 2020. Piirikunnan hallintokeskus on Standishin kaupunki. Piirikunta on perustettu vuonna 1883.
Aiheesta muualla

Kuvia tai muita tiedostoja aiheesta Arenacin piirikunta Wikimedia Commonsissa
Andrítsaina-Kréstena

| Andrítsaina-Kréstena Andrítsaina-Kréstenan kunta Ανδρίτσαινα-Κρέστενα Δήμος Ανδριτσαίνας-Κρεστένων |
| --- | --- |
 Kunnan sijainti
 Andrítsaina-Kréstena
 Koordinaatit: 37°33′N, 21°49′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Hallinto:  
 – Asutustyyppi:  kunta
 – Kallikrates-koodi:  3904
 – Kuntakeskus:  Kréstena
Pinta-ala:  
 – Kokonaispinta-ala:  419,2 km²
Väkiluku (2011):  14 109
 – Väestötiheys:  33,66 as./km²
Aikavyöhyke:  UTC+2
 – Kesäaika:  UTC+3
 
 www.andritsainas-krestenon.gov.gr 
Infobox OKVirheellinen NIMI-arvo: 
Andrítsaina-Kréstena (kreik. Ανδρίτσαινα-Κρέστενα eli Δήμος Ανδριτσαίνας-Κρεστένων, Dímos Andritsaínas-Kresténon) on Kreikan kunta, joka sijaitsee Eliksen alueyksikössä Länsi-Kreikan alueella. Kunnan pinta-ala on 419,2 neliökilometriä ja väkiluku 14 109 (vuonna 2011). Kunnan kuntakeskus on Kréstena.
Andrítsaina-Kréstenan kunta syntyi, kun Alífeira, Andrítsaina ja Skilloúnta yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Andrítsaina-Kréstena Wikimedia Commonsissa
Δήμος Ανδριτσαίνας-Κρεστένων. Andrítsaina-Kréstenan kunnan verkkosivut. (kreikaksi)
Länsi-Kreikan alue
| --- | --- |
Akhaian alueyksikkö:   Aigiáleia  Erýmanthos  Kalávryta  Patras  Dytikí Achaḯa 
Aitolia-Akarnanian alueyksikkö:   Agrínio  Áktio-Vónitsa  Amfilochía  Mesolóngi  Nafpaktía  Thérmo  Xirómero 
Eliksen alueyksikkö:   Archaía Olympía  Andravída-Kyllíni  Andrítsaina-Kréstena  Ilída  Pineiós  Pýrgos  Zacháro
Amstel Tijgers

| Amstel Tijgers |
| --- | --- |

Perustettu:  1963
Entiset nimet:  Amstel Tijgers   1963-
Kaupunki:   Amsterdam, Alankomaat
Kotiareena:  Jaap Eden baan
Sarjataso:  BeNe League
Värit:           
Päävalmentaja:  Ron Berteling
Mestaruudet:  5 (1985, 2002, 2003, 2004, 2005)
Infobox OKVirheellinen NIMI-arvo: 
IJshockeyvereniging Amstel Tijgers on jääkiekkojoukkue Amsterdamista, joka pelaa BeNe Leaguessa. Joukkue pelaa kotiottelunsa Jaab Eden baanin areenalla.
Joukkue

3 Evander Hansen
6 Ivy van den Heuvel
7 Jochen Gross
8 Kent Merrian
10 Brent Jansen
11 Marcel Kars
12 Jasper Jaspers
14 Jordy van Oorschot
15 Joey Oosterveld
16 Mark Tanner
18 Calvin Pohlman
19 Dax van der Velden
20 Olivier Leenders
21 Kristjan Jefkins
23 Thomas Roosendaal
28 Brian Hoogenraad
29 Jan Münster
30 Andreas Melin
31 Jacob van Duin
35 Kisito Zonneveld
44 Andrew Winnik
55 Craig Sanders
60 Dave Deeves
78 Alex Schaafsma
97 Andre Gill
Henkilökunta

Ron Berteling Päävalmentaja
Tommie Hartogs Valmentaja
Sjoerd Kunnst Fysioterapeutti
Fred Schep Joukkueenjohtaja
Bas Visser General Manager
Jeroen Zwaanswijk Account Manager
Entisiä pelaajia

Saskia Admiraal
Bob Altelaar
Appie Bood
Rachid Boukrim
Mark Bultje
Mario de Vos
Tjakko de Vos
Jeff Delhez
Lieke Erades
Arthur Pohlman
Stefan Proietti
Edwin Rusticus
Jason Smith
Jerry Tertaas
Ronald van der Wal
Walter van Gerwen
Michael Veltman
Jurry Visser
David Wood
Entisiä valmentajia

Willem  Hoogervorst
Mario de Vos
Saavutukset

Alankomaiden mestaruus

1950, 1985, 2002, 2003, 2004, 2005
Dutch Cup

1939, 1980, 1985, 2000, 2003, 2004, 2005
Cup of the Low Lands:

2004, 2005, 2006
Aiheesta muualla

Amstel Tijgers (hollanniksi)
Amateur Amstel Tijgers (hollanniksi)
Eredivisie kaudella 2015–2016
Alankomaiden naisten jääkiekkomaajoukkue
Amstel Tijgers-2
Dordrecht Lions-2
Eaters Geleen
Eindhoven Kemphanen-2
GIJS Groningen
HIJS Hokij Den Haag
Nijmegen Devils
’s-Hertogenbosch Red Eagles-2
Tilburg Trappers-2
Tilburg Trappers-3
UNIS Flyers Heerenveen
Zoetermeer Panters-2
Azerbaidžan talviolympialaisissa 2014

Azerbaidžan osallistui Sotšin talviolympialaisiin 2014. Azerbaidžan lähetti ensimmäisen kerran urheilijoitaan talviolympialaisiin Naganoon 1998. Silloin olympialaisiin lähti Azerbaidžanista taitoluistelijoita ja alppihiihtäjiä. Alppihiihtäjä Patrick Brachner toimi Azerbaidžanin joukkueen lipunkantajana olympialaisten avajaisseremoniassa. Maata edusti olympialaisissa neljä urheilijaa kahdessa eri lajissa. Ainuttakaan mitalia maa ei kuitenkaan saavuttanut.
Joukkue > Taitoluistelu

Alexei Sitnikov
Julia Zlobina
Joukkue > Alppihiihto

Patrick Brachner
Gaia Bassani Antivari
Armenialaisten kansalliskongressi (1917)

Armenialaisten kansalliskongressi tai Itä-armenialaisten kongressi oli poliittinen kongressi joka pidettiin Tbilisin taiteellisessa teatterissa lokakuussa 1917. Se aloitti työnsä 11. lokakuuta ja lopetti kokoontumisensa 26. lokakuuta 1917.
Venäjän armenialaiset päättivät pitää vuonna 1917 kokouksen, jossa pohdittaisiin  maaliskuun vallankumouksen jälkeistä poliittista tilannetta ja sen avaamia mahdollisuuksia kansallisille pyrkimyksille. Kokoukseen osallistui kaikkiaan 244 edustajaa kaikista muista puolueista paitsi bolševikeista. Edustajista seitsemän oli poliittisesti sitoutumattomia. Bolševikit eivät osallistuneet kongressiin, koska eivät hyväksyneet sen poliittisia päämääriä.
Kongressi päätti tukea Venäjää sen sotaponnisteluissa. Se vaati provinssien muodostamista kansalliselle pohjalle, koulutuksen haluttiin olevan maallista ja lukiokoulutus tuli muuttaa armenialaiseksi. Lisäksi päätettiin tukea sotapakolaisia taloudellisesti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
The Strat

| The Strat |
| --- | --- |

Huoneita:  2 444
Teema:  huvipuisto
Pelitilaa:  7 432 m²
Pysyvät esitykset:  American Superstars,   Bite
Houkuttimet:  The Big Shot,   Insanity the Ride,   XSCREAM
Merkittävät ravintolat:  Top of the World   Fellini's Ristorante
Omistaja:  Whitehall Street Real Estate Funds
Avajaispäivämäärä:  30. huhtikuuta 1996
Aiemmat nimet:  Vegas World
Kotisivu:  Stratosphere Las Vegas
Näkymä ylhäältä
The Strat (aiemmin Stratosphere) on maamerkki, hotelli ja kasino Las Vegas Stripin pohjoisosassa Las Vegasissa Nevadassa. Hotellin omistaa Whitehall Street Real Estate Funds, joka on Goldman, Sachs & Co.:n tytäryhtiö ja joka osti rakennuksen American Casino & Entertainment Propertiesilta. Hinnaksi sovittiin 1,3 miljardia dollaria 21. helmikuuta 2008.
Kiinteistön tunnusomaisin houkutin on 350-metrinen Stratosphere Tower, joka on Yhdysvaltojen korkein vapaasti seisova, näkötorniksi tarkoitettu rakennus ja Nevadan toiseksi korkein vapaasti seisova rakennus. Hotellissa on 24 kerrosta, 2 444 huonetta, ja hotellialueen pinta-ala on 7 432 m². Hotellin torni on Nevadan korkein torni, ja siellä sijaitsevat maailman kolme korkeinta huvipuistolaitetta (hotellin ainoat). Hotellin teemana onkin huvipuistot.
Stratosphere on Stripin suurista kasinoista kaikkein pohjoisin ja ainut, joka sijaitsee itse Las Vegasin kaupungissa, kun taas muut kasinot sijoittuvat Sahara Avenuen eteläpuolelle Paradiseen ja Winchesteriin.
Kun Stratosphere saatiin valmiiksi vuonna 1996, siitä ei tullutkaan niin suosittu kuin aluksi luultiin, koska se sijaitsee aivan Stripin pohjoispäässä kaukana suosituimmista hotellikasinoista. Hotellin edulliset huonehinnat ja tarjoukset johtivat kasinon kuitenkin lopulta menestykseen. Vaikka moni turisti piti hotellin sijaintia hankalana, monet muut pitivät sitä kuitenkin etuna, koska hotelli sijaitsee yhtä kaukana Stripin suosituimmista kasinoista ja Las Vegasin keskustan alueelta (mm. Fremont Street Experiencen kauppakeskus).
Historia

1990-luvun alussa Bob Stupak keksi Stratospheren, joka korvaisi hänen Vegas World -kasinonsa. Projektin alkuvaiheessa yksi hotelliin suunnitelluista huvipuistolaitteista oli sellainen, jossa jättimäinen apina kantaisi asiakkaita ylös ja alas tornin kerroksia. Alkuperäisissä suunnitelmissa Stratospheren piti olla korkeampi kuin CN Tower (553 m), mikä olisi tehnyt hotellista maailman korkeimman vapaasti seisovan rakennuksen. Lähellä olevan McCarran kansainvälisen lentoaseman liikenteen takia tornin korkeutta lyhennettiin useita kertoja, kunnes se saavutti nykyisen korkeutensa.
Vuonna 1995 Grand Casinot tuotiin esille tasavertaisen partnerina vielä yksityisesti rahoitetulle projektille. Kun rakennushanke edistyi, Stratosphere Corporation muodostettiin julkisena järjestönä, jonka osuuksia tarjottiin julkisesti.
29. elokuuta 1993 tornissa syttyi tulipalo rakennustöiden ollessa vielä kesken. Tämä aiheutti takaiskun Stupakille ja tornin rakennushankkeelle. Palon laajuuden vuoksi Vegas World suljettiin. Samalla nostokurki osui tornin kylkeen ja lähes kaatui alla olevalle tielle. Kukaan ei loukkaantunut, mutta korjaukset ja uudelleenrakennus aiheuttivat lukuisia viivästyksiä tornin rakennustöissä.
Stratosphere avattiin 30. huhtikuuta 1996. Pian avaamisen jälkeen Stratosphere Corporationin oli pakko hakeutua konkurssiin. Tämä aiheutti rakennuksen toisen tornin rakennustöiden pysähtymisen.
Hotellin suuri lisäosa tuli valmiiksi kesäkuussa vuonna 2001. Lisäosan rakentaminen maksoi miljardin, ja se sisälsi 1 000-huoneisen toisen hotellitornin viimeistelyn.
2000-luvun alussa järjestö aikoi hankkia luvan vuoristorataan, joka kulkisi tornin alapuolella ja Las Vegas Boulevardin halki. Osa viimeisintä sopimusta sisälsi asiakkaille sisääntulotervehdykseksi tarkoitetun vuoristoradan Las Vegas Boulevardin läpi. Kaupunginhallitus ei kuitenkaan hyväksynyt projektia naapureiden mahdollisten meluvalitusten takia. Tämän vuoristoradan piti olla valmistumattoman apinalaitteen korvaaja.
Tornin avajaisista eli vuodesta 1996 lähtien viisi ihmistä on tehnyt itsemurhan hyppäämällä tornin katolta.milloin?
Huvipuistolaitteet

Tornin huipulla on kaksi näköalatasannetta, hieno ravintola, joka tunnetaan nimellä Top of the World (pyörivä ravintola), ja kolme huvipuistolaitetta:
Big Shot, joka sijaitsee 329 metrin korkeudessa ja joka on näin ollen maailman korkeimmalla sijaitseva huvipuistolaite.
Insanity, joka avattiin vuonna 2005 ja joka sijaitsee 274 metrin korkeudessa. Laite on maailman toiseksi korkeimmalla sijaitseva huvipuistolaite, joka vie kyydissä olevat tornin reunan yli ja pyörittää heitä ympyrämäisellä kuviolla noin 65 km:n tuntinopeudella.
X Scream, joka sijaitsee 277 metrin korkeudessa ja joka on näin ollen maailman kolmanneksi korkeimmailla sijaitseva huvipuistolaite.
Huvipuistolaitteet > Kuvia huvipuistolaitteista

Big Shot
Insanity
X Scream
Uhkapelit

Jotkin kasinopeleistä sisältävät rahapeliautomaatin, videopokerin ja eurooppalaisen ruletin. Stratosphere on kehitellyt joitain epätavallisia muunteluita tavallisista kasinopeleistä, mm. "crapless craps" ja "double-exposure blackjack". Esimerkiksi blakjackissa jakaja näytti molemmat korttinsa, mikä tuntui suosivan pelaajaa. Sääntöjä kuitenkin muutettiin niin, että talo voittaa lykkäyksissä, mikä tarkoittaa pelin suosivan kasinoa enemmän kuin tavallisessa blackjackissa. Tällainen blackjack on tyypillistä Atlantic Cityssä, mutta sitä nähdään harvoin Las Vegasissa.
Kiistat

Kahdessa eri tapauksessa vuonna 2005 huvipuistolaitteessa olleet jäivät pyörimään korkealle Las Vegas Stripin yläpuolelle lähes puoleksitoista tunniksi, kun laite hajosi. Stratospheren suhtautumista asiaan on kritisoitu voimakkaasti.
Vuonna 2008 huomattava uhkapelaaja ja matemaatikko Michael Shackleford teki muodollisen valituksen Statospherea vastaan.[lähde? ]
Aiheesta muualla

Kuvia tai muita tiedostoja aiheesta The Strat Wikimedia Commonsissa
Hotellin kotisivut
Kokovertailua:
• CN Tower, Toronto
• Sears Tower, Chicago
• Stratosphere, Las Vegas
• Space Needle, Seattle
Baskervillen koira (elokuva)

Baskervillen koira voi viitata seuraaviin elokuviin:
Baskervillen koira, (Der Hund von Baskerville), saksalainen Richard Oswaldin ohjaama vuoden 1929 elokuva
Baskervillen koira, (The Hound of the Baskervilles), yhdysvaltalainen Sidney Lanfieldin ohjaama vuoden 1939 elokuva
Baskervillen koira, (The Hound of the Baskervilles), brittiläinen Terence Fisherin ohjaama vuoden 1959 elokuva
Baskervillen koira, (The Hound of the Baskervilles), brittiläinen David Attwoodin ohjaama vuoden 2002 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Baskervillen koira”, voi hakea sivunnimihaulla, laajalla sivunnimihaulla tai tekstihaulla.
Anna Hallava

Anna Hallava (s. 3. kesäkuuta 1974 Turku) on suomalainen lasten- ja nuortenkirjailija ja kieltenopettaja.
Hallava on koulutukseltaan filosofian maisteri. Hän opiskeli Helsingin yliopistossa englantilaista filologiaa, pohjoismaisia kieliä ja Britannian ja Irlannin tutkimusta.
Hallavan esikoisteos, nuortenromaani Sammakkoprinsessa (2015), yhdistää chick litiä ja fantasiaa. Se oli Topelius-palkintoehdokkaana vuonna 2016. Romaanin jatko-osa Operaatio Huulituli ilmestyi vuonna 2016. Hallavan kolmas nuortenromaani Valpuri Vaahteran maaginen korva ilmestyi vuonna 2017. Myös se oli Topelius-palkintoehdokas.
Vuodesta 2017 Hallava on kirjoittanut myös Lukupalat-lastenkirjasarjaan kuuluvaa 2 A:n Kamut -sarjaa.
Teokset > Nuortenromaanit

Sammakkoprinsessa.  Helsinki:  WSOY, 2015.  ISBN 978-951-0406-51-9.
Operaatio Huulituli.  Helsinki:  WSOY, 2016.  ISBN 978-951-0413-39-5.
Valpuri Vaahteran maaginen korva.  Helsinki:  WSOY, 2017.  ISBN 978-951-0426-44-9.
Teokset > Lastenkirjat

2 A:n kamut kykykilpailussa.  (Kuvitus: Emmi Jormalainen)  Helsinki:  WSOY, 2017.  ISBN 978-951-0422-65-6.
2 A:n kamut ja Nuttura-Hulda.  (Kuvitus: Emmi Jormalainen)  Helsinki:  WSOY, 2018.  ISBN 978-951-0429-77-8.
Liljan yksisarviset.  (Kuvitus: Roosa Hepomäki)  Helsinki:  WSOY, 2021.  ISBN 978-951-0-45634-7.
Liljan yksisarviset karkuteillä.  (Kuvitus: Roosa Hepomäki)  Helsinki:  WSOY, 2022.  ISBN 978-951-0-48249-0.
Liljan yksisarviset ekaluokalla.  (Kuvitus: Roosa Hepomäki)  Helsinki:  WSOY, 2023.  ISBN 978-951-0-49448-6.
Aiheesta muualla

Anna Hallava Kirjasampo.fi:ssä
Anna Hallava WSOY:n sivuilla
Kanerva, Arla: Modernin tyttökirjan kirjoittanut Anna Hallava oppi lähestymään kustantamoja päämäärä edellä HS.fi. 3.8.2015. (maksullinen artikkeli)
Anthony John Robinson

| Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Maa:   Iso-Britannia> Miesten maahockey. |
| --- | --- | --- | --- |
|  Pronssia | Helsinki 1952 |  |  |
Anthony John Backhouse Robinson (22. heinäkuuta 1925 – 24. heinäkuuta 1982 Yeovil) oli brittiläinen maahockeypelaaja ja olympiamitalisti.
Robinson kuului Ison-Britannian olympiapronssia voittaneeseen joukkueeseen Helsingissä 1952. Hän pelasi myös Ison-Britannian Melbournen kesäolympialaisissa 1956 neljänneksi sijoittuneessa joukkueessa.
Atte Engren

| Atte Engren |
| --- | --- |

Henkilötiedot
Syntynyt: 19. helmikuuta 1988 (ikä 36) Rauma, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  84 kg
Pelaajaura
Pääsarjaura:  2007–2020
Seurat:  Lukko (SML) TPS (SML) Milwaukee Admirals (AHL) Lev Praha (KHL) Atlant (KHL) Spartak Moskova (KHL) Leksands IF (SHL) HIFK (SML)
NHL-varaus:  204. varaus, 2007 Nashville Predators
| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
Atte Tapani Engren (s. 19. helmikuuta 1988 Rauma) on suomalainen entinen jääkiekkomaalivahti.
Ura

Kauden 2008–2009 alku meni Engreniltä sivuun, kun hänen sormensa murtui harjoituksissa. Hänen kautensa 2009–2010 Turun Palloseurassa huipentui Suomen mestaruuteen. Engren valittiin kauden parhaaksi maalivahdiksi sekä tähdistökentälliseen. Kaudella 2010–2011 hän pelasi TPS:ssä 51 ottelua ja AHL:n Milwaukee Admiralsissa neljä ottelua. Seuraavalla kaudella hän pelasi Admiralsissa 23 ottelua. Keväällä 2012 Engren teki sopimuksen TPS:n kanssa.
Helmikuussa 2022 Engren kertoi lopettavansa uransa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2006 | U18 | 1 | 0 | 0 | 0 | 0 | 0 | 0.00 | 100 |
Armenialaiset numerot

Armenialainen numerojärjestelmä on kehitetty armenialaisten suuraakkosten pohjalta. Numerojärjestelmällä on samat periaatteet kuin kreikkalaisella numerojärjestelmällä ja  heprealaisella numerojärjestelmällä. Nykypäivän Armeniassa käytetään yleisesti arabialaisia numeroita – vanhaa järjestelmää käytetään samaan tapaan kuin roomalaisia numeroita suomessa, esimerkiksi Karekin II kirjoitetaan Գարեգին Բ. Armenialaisessa järjestelmässä ei ole nollaa.
| Armenialainen | Transliteraatio | Arabialainen |
| --- | --- | --- |
| Ա | A | 1 |
| Բ | B | 2 |
| Գ | G | 3 |
| Դ | D | 4 |
| Ե | E | 5 |
| Զ | Z | 6 |
| Է | E̅ | 7 |
| Ը | Ě | 8 |
| Թ | T‘ | 9 |
| Ժ | Ž | 10 |
| Ի | I | 20 |
| Լ | L | 30 |
| Խ | X | 40 |
| Ծ | C | 50 |
| Կ | K | 60 |
| Հ | H | 70 |
| Ձ | J | 80 |
| Ղ | Ł | 90 |
| Ճ | Č | 100 |
| Մ | M | 200 |
| Յ | Y | 300 |
| Ն | N | 400 |
| Շ | Š | 500 |
| Ո | O | 600 |
| Չ | Č‘ | 700 |
| Պ | P | 800 |
| Ջ | J̌ | 900 |
| Ռ | Ṙ | 1000 |
| Ս | S | 2000 |
| Վ | V | 3000 |
| Տ | T | 4000 |
| Ր | R | 5000 |
| Ց | C‘ | 6000 |
| Ւ | W | 7000 |
| Փ | P‘ | 8000 |
| Ք | K‘ | 9000 |

Numerojärjestelmät
arabialainen | armenialainen | babylonialainen | heprealainen | kiinalainen | kreikkalainen | mayalainen | roomalainen
binääri- | senaari-  | oktaali- | kymmen- (desimaali-) | duodesimaali- | heksadesimaali- | vigesimaali- | seksagesimaalijärjestelmä
Bayelsa

Bayelsa on  Nigerian 36 osavaltiosta lounaisin. Se sijaitsee Atlantin  Niger-joen sivuhaarojen suulla. Bayelsan pinta-ala on 10 773 neliökilometriä. Vuoden 2006 väestönlaskennan alustavien tulosten mukaan Bayelsassa oli 1 703 358 asukasta.
Bayelsan  pääkaupunki on Yenagoa. Sisämaa on trooppista sademetsää, jokisuisto on tyypillistä mangrovesuota.
Bayelsa on raakaöljyn ja -kaasuntuotantoaluetta: noin 30% maan öljyntuotannosta on keskittynyt Bayelsaiin. Kuitenkaan öljyn tuoma varallisuus ei ole levinnyt kaikille kansalaisille; maaseudun väki elää hankalien kulkuyhteyksien takana ja harjoittaa lähinnä kalastusta.
Aiheesta muualla

Kuvia tai muita tiedostoja aiheesta Bayelsa Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Alpha Trion

| Alpha Trion |
| --- | --- |
 Alpha Trion
Ensiesiintyminen:  The Transformers (marraskuu 1985)
Henkilötiedot
Koko nimi:  Alpha Trion
Asema:  tietäjä, historioitsija
Ryhmäsidokset:  Primet, Autobotit
Sukupuoli:  Mies
Näyttelijä(t):  John Stephenson (1985–1987) Corey Burton (1985) Tony Pope (1986) Phil LaMarr (2009) George Takei (2012–2013)
Alpha Trion on kuvitteellinen hahmo Transformers-universumissa. Hän esiintyi eri jatkumoissa joko vanhana viisaana Autobottina tai yhtenä 13 alkuperäisestä Primesta, mutta ennen kaikkea Optimus Primen mentorina.
The Transformers > Animaatiosarja

Alpha Trion teki ensiesiintymisensä animaatiosarjan jaksossa "The Search for Alpha Trion". Siinä hän piti yhteyttä naispuolisen Autobottikomentaja Elita-1:n kanssa salaisesta laboratoriostaan. Samassa jaksossa hän myös korjaa Elitan, kun tämä menetti osan elinvoimastaan käytettyään erikoisvoimaansa Optimus Primen pelastamiseen.
Seuraavan esiintymisensä Alpha Trion teki kaksiosaisessa jaksossa "The Key to Vector Sigma", jossa Decepticonit hyökkäsivät hänen kimppuunsa ja veivät häneltä megatietokone Vector Sigman avaimen. Autettuaan Autobotteja rakentamaan Aerialbotit, hän uhrasi itsensä aktivoidakseen Vector Sigman. Sen jälkeen hänestä tuli ikuisesti osa Vector Sigmaa.
Kun Decepticonit lähettivät Aerialbotit menneisyyteen 9 miljoonan vuoden taakse Cybertronin Kultakauteen, he veivät kahden nuoren robotin, Orion Paxin ja Arielin ruumiit hänelle ja Alpha Trion rakensi heistä Optimus Primen ja Elita-1:n. Näin ilmeni, että Alpha Trion oli Autobotti, joka loi heidät.
Osa seuraavista jaksoista selitti hieman hänen elämäntarinaansa. Alpha Trion oli alun perin nimeltään A3 ja hän oli yksi Quintessonien robottitehtailun ensimmäisen tuotantoerän yksiköistä. Myöhemmin robotit nousivat A3:n johdolla luojiaan vastaan ja karkottivat nämä Cybertronilta. Jossain vaiheessa Cybertronin sisällissodan aikana, kun Megatron surmasi Autobottien johtajan, Alpha Trion otti Johtajuuden Matrixin haltuunsa ja piti sitä piilotettuna, kunnes se saisi uuden kantajan.
John Stephenson oli Alpha Trionin äänenä sarjassa muutamaa poikkeusta lukuun ottamatta. Jaksossa "War Dawn" hänen äänenään oli Corey Burton ja jaksossa "Forever Is a Long Time Coming" A3:n ääni oli Tony Pope.